РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број: 06-2/219-18

27. септембар 2018. године

Б е о г р а д

ЗАПИСНИК

СА 56. СЕДНИЦЕ ОДБОРА ЗА АДМИНИСТРАТИВНО-БУЏЕТСКА И МАНДАТНО-ИМУНИТЕТСКА ПИТАЊА, ОДРЖАНЕ 27. СЕПТЕМБРА 2018. ГОДИНЕ

Седница је почела у 11,05 часова.

Седници је председавао др Александар Мартиновић, председник Одбора.

Седници су присуствовали чланови Одбора: Дарко Лакетић, Ђорђе Милићевић, Бранимир Јовановић, Момо Чолаковић и Петар Петровић.

Седници су присуствовали и заменици чланова Одбора: Жарко Богатиновић, заменик Александра Марковића, Драгана Баришић, заменик Катарине Ракић, Горан Николић, заменик Душице Стојковић и Јелена Мијатовић, заменик Марка Зељуга.

Седници нису присуствовали чланови Одбора: Александар Марковић, Верољуб Матић, Катарина Ракић, Душица Стојковић, Марко Зељуг, Војислав Шешељ, Немања Шаровић, Бранка Стаменковић, Горан Ћирић, Ненад Константиновић и Ненад Чанак.

Председник Одбора је образложио да је седницу сазвао у року краћем од рока предвиђеног чланом 72. став 2. Пословника Народне скупштине због потребе да Одбор покрене процедуру попуне упражњеног посланичког места.

На предлог председника, Одбор је једногласно утврдио следећи

Д н е в н и р е д:

- усвајање записника са 55. седнице Одбора -

1. Разматрање Одлукe Републичке изборне комисије 02 Број 013-149/18 од 26. септембра 2018. године, о додели мандата народног посланика ради попуне упражњеног посланичког места у Народној скупштини (03 Број: 013- 2978/18 од 26. септембра 2018. године).

Пре преласка на рад по утврђеном дневном реду, Одбор је једногласно, без примедаба, усвојио записник са 55. седнице Одбора.

**Прва тачка дневног реда:** Разматрање Одлукe Републичке изборне комисије 02 Број 013-149/18 од 26. септембра 2018. године, о додели мандата народног посланика ради попуне упражњеног посланичког места у Народној скупштини.

Председник Одбора је упознао чланове и заменике чланова Одбора са садржином Одлукe Републичке изборне комисије о додели мандата народнoг посланика ради попуне упражњеног посланичког места у Народној скупштини и уверења о избору народног посланика Александрe Јевтић, изабранe са Изборне листе АЛЕКСАНДАР ВУЧИЋ - СРБИЈА ПОБЕЂУЈЕ.

Дискусије није било.

На предлог председника, Одбор је једногласно усвојио и Народној скупштини поднео следећи

И З В Е Ш Т А Ј

Одбор је констатовао да је престанком мандата народном посланику Ивану Манојловићу, изабраном са Изборне листе АЛЕКСАНДАР ВУЧИЋ - СРБИЈА ПОБЕЂУЈЕ, остало упражњено посланичко место у Народној скупштини, у складу са одредбом члана 88. Закона о избору народних посланика.

Када народном посланику мандат престане пре истека времена на које је изабран, мандат се додељује кандидату са исте изборне листе са које је био изабран народни посланик, на начин утврђен у члану 92. Закона о избору народних посланика.

Одбор је, поступајући у складу са одредбама члана 199. Пословника Народне скупштине, извршио увид у Одлуку Републичке изборне комисије и уверење о избору народног посланика Александре Јевтић, изабране са Изборне листе АЛЕКСАНДАР ВУЧИЋ - СРБИЈА ПОБЕЂУЈЕ и утврдио да су подаци о избору народног посланика истоветни са подацима из Одлуке Републичке изборне комисије, чиме су се стекли услови за потврђивање мандата именованом народном посланику.

Одбор предлаже да Народна скупштина одмах по пријему овог извештаја, констатује потврђивање мандата новоизабраном народном посланику Александри Јевтић.

За известиоца Одбора на седници Народне скупштине одређен је др Александар Мартиновић, председник Одбора.

\* \* \*

Седница је завршена у 11,10 часова.

Саставни део овог записника чини обрађени тонски снимак седнице Одбора.

СЕКРЕТАР ПРЕДСЕДНИК

Светлана Дедић др Александар Мартиновић